ଭୁବନେଶ୍ୱର,୨୩/୨(ସନ୍ଧାନ ନିଉଜ) ଆସନ୍ତା ନିର୍ବାଚନକୁ ଦୁଷ୍ଟିରେ ରଖି ବିଜେଡିର ପ୍ରାର୍ଥୀ ତାଲିକା ପ୍ରସ୍ତୁତି ଚାଲିଛି । ଦଳ ଲୋକସଭାରେ ୧୭ଟି ସ୍ଥାନରେ ନୁଆ ମୁହଁ ଦେବାକୁ ଯାଉଥିବା ଜୋରଦାର ଆଲୋଚନା ହେଉଛି । ସେହିପରି ବିଧାନସଭା କ୍ଷେତ୍ରରେ ଦଳର ପ୍ରାୟ ୧୧୮ ବିଧାୟକଙ୍କ ମଧ୍ୟରୁ ପ୍ରାୟ ଚାରି ଡଜନରୁ ଅଧିକ ବିଧାୟକଙ୍କୁ ଆସନ୍ତା ନିର୍ବାଚନରେ ଦଳିୟ ଟିକେଟ ମିଳିବ ନାହିଁ ବୋଲି କୁହାଯାଉଛି । ଗୁଇନ୍ଦା ରିପୋର୍ଟ, ଜିଲ୍ଲାପାଳଙ୍କ ରିର୍ପୋଟ ଓ ସର୍ଭେ ତଥ୍ୟକୁ ଆଧାର କରି ଟିକେଟ ଦେବା ପାଇଁ ଯୋଜନା କରାଯାଇଛି । ଦଳୀୟ ପର୍ଯ୍ୟବେକ୍ଷକ ରିର୍ପୋଟ ଉପରେ ବିଶେଷ ଗୁରୁତ୍ୱ ଦିଆଯାଉ ନଥିବା ମଧ୍ୟ କୁହାଯାଉଛି ।
ଯେଉଁ ବିଧାୟକମାନେ ସେମାନଙ୍କ ନିର୍ବାଚନମଣ୍ଡଳୀରେ ବିବାଦୀୟ ହୋଇପଡିଛନ୍ତି, ଯେଉଁମାନଙ୍କର ଲୋକ ସମ୍ପର୍କ ଭଲନାହିଁ, ବିଭିନ୍ନ ମାମଲାରେ ଫସିଛନ୍ତି ଏବଂ ଚିଟଫଣ୍ଡ ଭଳି ଦୁର୍ନିତିରେ ସିବିଆଇ ଦ୍ୱାରା ଗିରଫ ହୋଇଛନ୍ତି ବା ତଦନ୍ତର ସମ୍ମୁଖୀନ ହୋଇଛନ୍ତି, ସେମାନଙ୍କୁ ଆଦୌ ଟିକେଟ ମିଳିବ ନାହିଁ । ଆସନ୍ତା ନିର୍ବାଚନରେ ଦଳ ପୁଣି କ୍ଷମତାକୁ ଆସିବା ପାଇଁ ଲକ୍ଷ ରଖିଥିବାରୁ ସେଥିପାଇଁ ପ୍ରାର୍ଥୀ ତାଲକା ପ୍ରସ୍ତୁତି ଦିଗରେ ଅଧିକ ଗୁରୁତ୍ୱ ଦିଆଯାଉଛି ।
ବାଲେଶ୍ୱର ଜିଲ୍ଲା- ଜୀବନ ପ୍ରଦିପ ଦାସ(ବାଲେଶ୍ୱର ସଦର), ପର୍ଶୁରାମ ଧଡ଼ା(ସୋର), ଜ୍ୟୋତିପ୍ରକାଶ ପାଣିଗ୍ରାହୀ(ସିମୂଳିଆ), ନିନ୍ତ୍ୟାନନ୍ଦ ସାହୁ(ବସ୍ତା)
ଗଞାମ ଜିଲ୍ଲା- ଭିି ସୁଜ୍ଞାନ କୁମାରୀ ଦେଓ(କବିସୂର୍ଯ୍ୟନଗର), ପୁର୍ଣ୍ଣଚନ୍ଦ୍ର ସେଠି(ଖଲିକୋଟ), ଦେବରାଜ ମହାନ୍ତି(ଆସ୍କା), ଶ୍ରୀକାନ୍ତ ସାହୁ(କୋଲସରା), ପୁର୍ଣ୍ଣଚନ୍ଦ୍ର ସ୍ୱାଇଁ(ସୋରଡା)
ଖୋର୍ଦ୍ଧା ଜିଲ୍ଲା- ଭାଗିରଥୀ ବଡଜେନା(ଜଟଣୀ), ପ୍ରଶାନ୍ତ ଜଗଦେବ(ବେଗୁନିଆ), ପ୍ରିୟଦର୍ଶୀ ମିଶ୍ର(ଉତ୍ତର ଭୁବନେଶ୍ୱର), ବିଜୟ ମହାନ୍ତି(ଭୁବନେଶ୍ୱର ମଧ୍ୟ)
